

2

[bookmark: _GoBack]REPUBLIKA SRBIJA
NARODNA SKUPŠTINA
Odbor za pravosuđe, državnu 
upravu i lokalnu samoupravu
07 Broj: 06-2/115-26
1. jul 2026. godine
B e o g r a d

Z A P I S N I K
22. SEDNICE ODBORA ZA PRAVOSUĐE, DRŽAVNU UPRAVU
I LOKALNU SAMOUPRAVU,  ODRŽANE 17. JUNA 2026. GODINE

	Sednica je počela u 9,00 časova.

Sednicom je predsedavao dr Uglješa Mrdić, predsednik Odbora.

	Sednici su prisustvovali članovi Odbora: Dragan Nikolić, Jovan Palalić, Biljana Ilić Stošić, Lidija Načić, Nataša Milić Milaš, Risto Kostov i Ana Krstić.

	Sednici su  prisustvovali i: Ivana Stamatović, zamenik člana Jasmine Palurović, Milija Miletić, zamenik člana Đorđa Komlenskog i Boris Bajić, zamenik člana prof. dr Balinta Pastora. 

Sednici nisu prisustvovali članovi Odbora: Pavle Grbović, Aleksandar Jovanović, prof. dr Jelena Jerinić, Filip Tatalović, Verica Milanović i Dejan Šulkić, kao ni njihovi zamenici.

Sednici Odbora su prisustvovali i Jovan Ćosić, pomoćnik ministra za normativne poslove i Vladimir Vinš, pomoćnik ministra za međunarodnu saradnju i strateško planiranje.

Predsednik Odbora je obavestio članove i zamenike članova Odbora da je sednica Odbora, u skladu sa članom 72. stav 2. Poslovnika Narodne skupštine,  sazvana u roku kraćem od roka predviđenog Poslovnikom, kako bi Odbor razmotrio predloge zakona o kojima će Narodna skupština raspravljati na sednici.

Predsednik Odbora je, u skladu sa članom 76. Poslovnika Narodne skupštine, predložio da Odbor obavi zajednički načelni pretres o svim tačkama predloženog dnevnog reda, nakon čega bi se pojedinačno glasalo o svakoj tački, a članovi i zamenici članova Odbora su jednoglasno usvojili navedeni predlog. 

Članovi i zamenici članova Odbora su većinom glasova utvrdili sledeći

D n e v n i  r e d :

1. Razmatranje Predloga zakona o izmenama i dopunama Zakona o javnom tužilaštvu, koji je podnela Vlada (broj 011-2002/26 od 16. juna 2026. godine), u načelu;
2. Razmatranje Predloga zakona o izmeni Zakona o sudijama, koji je podnela Vlada (broj 011-2003/26 od 16. juna 2026. godine), u načelu;
3. Razmatranje Predloga zakona o izmenama Zakona o Visokom savetu tužilaštva, koji je podnela Vlada (broj 011-2000/26 od 16. juna 2026. godine), u načelu;
4. Razmatranje Predloga zakona o izmenama Zakona o sedištima i područjima sudova i javnih tužilaštava, koji je podnela Vlada (broj 011-1999/26 od 16. juna 2026. godine), u načelu;
5. Razmatranje Predloga zakona o izmeni Zakona o organizaciji i nadležnosti državnih organa za borbu protiv visokotehnološkog kriminala, koji je podnela Vlada (broj 011-2001/26 od 16. juna 2026. godine), u načelu;
6. Razmatranje Predloga zakona o potvrđivanju Ugovora između Republike Srbije i Narodne Republike Kine o izručenju, koji je podnela Vlada (broj 011-1651/26 od 30. aprila 2026. godine), u načelu;
7. Razmatranje Predloga kandidata za izbor članova Veća Agencije za sprečavanje korupcije, koji je podneo ministar pravde (broj 119-1619/26 od 28. aprila 2026. godine).


OBJEDINjENA RASPRAVA – od 1. do 5. tačke: Razmatranje Predloga zakona o izmenama i dopunama Zakona o javnom tužilaštvu, koji je podnela Vlada (broj 011-2002/26 od 16. juna 2026. godine), u načelu; Razmatranje Predloga zakona o izmeni Zakona o sudijama, koji je podnela Vlada (broj 011-2003/26 od 16. juna 2026. godine), u načelu; Razmatranje Predloga zakona o izmenama Zakona o Visokom savetu tužilaštva, koji je podnela Vlada (broj 011-2000/26 od 16. juna 2026. godine), u načelu; Razmatranje Predloga zakona o izmenama Zakona o sedištima i područjima sudova i javnih tužilaštava, koji je podnela Vlada (broj 011-1999/26 od 16. juna 2026. godine), u načelu; Razmatranje Predloga zakona o izmeni Zakona o organizaciji i nadležnosti državnih organa za borbu protiv visokotehnološkog kriminala, koji je podnela Vlada (broj 011-2001/26 od 16. juna 2026. godine), u načelu.

Jovan Ćosić je izneo da su predloženi zakoni pripremljeni od strane Ministarstva pravde na osnovu preporuka Venecijanske komisije,  koje su u potpunosti unete u predložene zakone.
Naveo je da su najznačajnije izmene nalaze u Predlogu zakona o izmenama i dopunama Zakona o javnim tužilaštvima, a one se odnose na odredbe koje uređuju pitanja komisije koja odlučuje o prigovorima protiv uputstva za postupanje u konkretnom predmetu javnih tužilaca i protiv rešenja o devoluciji i supstituciji, nadležnosti Vrhovnog javnog tužilaštva u pogledu međunarodne saradnje i, na kraju,  privremenog upućivanja javnih tužilaca iz jednog u drugo javno tužilaštvo.
Naglasio je da se značajnije novine odnose i na Predlog zakona o izmeni Zakona o organizaciji i nadležnosti državnih organa za borbu protiv visokotehnološkog kriminala, sadržane u odredbama o imenovanju rukovodioca posebnog odeljenja za borbu protiv visokotehnološkog kriminala i o profesionalizaciji javnih tužilaca raspoređenih u navedeno odeljenje.
Naveo je da je pogledu Predloga zakona o izmenama Zakona o Visokom savetu tužilaštva izvršeno usklađivanje sa Predlogom zakona o izmenama i dopunama Zakona o javnim tužilaštvima.
U pogledu Predloga zakona o izmeni Zakona o sudijama naglasio je da je prihvaćena preporuka Venecijanske komisije o broju mandata predsednika sudova.
Rekao je da se Predlogom zakona o izmenama Zakona o sedištima i područjima sudova i javnih tužilaštava menjaju prelazne odredbe Predloga zakona o produživanju rokova za početak rada novoobrazovanih sudova i javnih tužilaštava.  

Uglješa Mrdić je ukazao da su predloženim zakonima unapređena rešenja u pogledu rada i organizacije pravosudnih organa, u skladu sa preporukama Venecijanske komisije.

Dragan Nikolić  je pohvalio usaglašavanje pravosudnog zakonodavstva sa preporukama Venecijanske komisije, koje je u dovoljnoj meri isključilo samovolju nosilaca sudske i javnotužilačke funkcije.

	Nakon zaključenja objedinjene rasprave prešlo se na odlučivanje.

PRVA TAČKA: Razmatranje Predloga zakona o izmenama i dopunama Zakona o javnom tužilaštvu, koji je podnela Vlada (broj 011-2002/26 od 16. juna 2026. godine), u načelu.
Predsednik Odbora je stavio na glasanje predlog da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmenama i dopunama Zakona o javnom tužilaštvu, koji je podnela Vlada, u načelu, kao i da za izvestioca Odbora na sednici Narodne skupštine, bude određen dr Uglješa Mrdić, predsednik Odbora.

Članovi i zamenici članova Odbora su jednoglasno usvojili ovaj predlog.

DRUGA TAČKA: Razmatranje Predloga zakona o izmeni Zakona o sudijama, koji je podnela Vlada (broj 011-2003/26 od 16. juna 2026. godine), u načelu.
Predsednik Odbora je stavio na glasanje predlog da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmeni Zakona o sudijama, koji je podnela Vlada, u načelu, kao i da za izvestioca Odbora na sednici Narodne skupštine, bude određen dr Uglješa Mrdić, predsednik Odbora.

Članovi i zamenici članova Odbora su jednoglasno usvojili ovaj predlog.

TREĆA TAČKA: Razmatranje Predloga zakona o izmenama Zakona o Visokom savetu tužilaštva, koji je podnela Vlada (broj 011-2000/26 od 16. juna 2026. godine), u načelu.
Predsednik Odbora je stavio na glasanje predlog da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmenama Zakona o Visokom savetu tužilaštva, koji je podnela Vlada, u načelu, kao i da za izvestioca Odbora na sednici Narodne skupštine, bude određen dr Uglješa Mrdić, predsednik Odbora.

Članovi i zamenici članova Odbora su jednoglasno usvojili ovaj predlog.
ČETVRTA TAČKA: Razmatranje Predloga zakona o izmenama Zakona o sedištima i područjima sudova i javnih tužilaštava, koji je podnela Vlada (broj 011-1999/26 od 16. juna 2026. godine), u načelu.

Predsednik Odbora je stavio na glasanje predlog da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmenama Zakona o sedištima i područjima sudova i javnih tužilaštava, koji je podnela Vlada, kao i da za izvestioca Odbora na sednici Narodne skupštine, bude određen dr Uglješa Mrdić, predsednik Odbora.

Članovi i zamenici članova Odbora su jednoglasno usvojili ovaj predlog.

PETA TAČKA: Razmatranje Predloga zakona o izmeni Zakona o organizaciji i nadležnosti državnih organa za borbu protiv visokotehnološkog kriminala, koji je podnela Vlada (broj 011-2001/26 od 16. juna 2026. godine), u načelu.

Predsednik Odbora je stavio na glasanje predlog da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmeni Zakona o organizaciji i nadležnosti državnih organa za borbu protiv visokotehnološkog kriminala, koji je podnela Vlada, kao i da za izvestioca Odbora na sednici Narodne skupštine, bude određen dr Uglješa Mrdić, predsednik Odbora.

Članovi i zamenici članova Odbora su jednoglasno usvojili ovaj predlog.

ŠESTA TAČKA: Razmatranje Predloga zakona o potvrđivanju Ugovora između Republike Srbije i Narodne Republike Kine o izručenju, koji je podnela Vlada (broj 011-1651/26 od 30. aprila 2026. godine), u načelu.

Vladimir Vinš je naglasio da se Predlogom zakona o potvrđivanju Ugovora između Republike Srbije i Narodne Republike Kine o izručenju po prvi put reguliše navedeno pitanje, čime se stvaraju osnovi za čvršću i obavezniju saradnju između dve zemlje, naročito u pogledu svih oblika kriminala i sprečavanja izbegavanja odgovornosti pred organima jedne države bekstvom u drugu državu.
Naveo je spisak pitanja koja se regulišu Predlogom zakona, odnosno osnovnu sadržinu predmetnog međunarodnog ugovora.

Kako nije bilo prijavljenih za reč, predsednik Odbora je zaključio raspravu i stavio na glasanje predlog da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predloga zakona o potvrđivanju Ugovora između Republike Srbije i Narodne Republike Kine o izručenju, koji je podnela Vlada, kao i da za izvestioca Odbora na sednici Narodne skupštine, bude određen dr Uglješa Mrdić, predsednik Odbora.

Članovi i zamenici članova Odbora su većinom glasova usvojili ovaj predlog.

SEDMA TAČKA: Razmatranje Predloga kandidata za izbor članova Veća Agencije za sprečavanje korupcije, koji je podneo ministar pravde (broj 119-1619/26 od 28. aprila 2026. godine).

Predsednik Odbora je podsetio članove i zamenike članova Odbora na odredbe  Zakona o sprečavanju korupcije  kojima su propisana pravila za izbor članova Veća Agencije za sprečavanje korupcije. 
Predsednik Odbora je obavestio članove i zamenike članova Odbora da je ministar pravde Nenad Vujić Narodnoj skupštini dostavio predlog 11 kandidata, koji su u skladu sa propisanim zakonskim uslovima na delu testa na kojem se ocenjuje stručna osposobljenost, znanje i veštine ostvarili najmanje 80 bodova i koji su  položili deo testa na kome se ocenjuje profesionalni integritet.

Vladimir Vinš je izneo aktivnosti koje su sproveli Ministarstvo pravde i Pravosudna akademija u postupku izbora članova Veća za sprečavanje korupcije i rezultatima postupka izbora.

Kako nije bilo prijavljenih za reč, predsednik Odbora je zaključio raspravu i stavio na glasanje predlog da Odbor konstatuje da je ministar pravde Predlog kandidata za izbor članova Veća Agencije za sprečavanje korupcije utvrdio kao ovlašćeni predlagač,  u skladu sa članom 24. stav 1. Zakona o sprečavanju korupcije; da Odbor konstatuje da je ministar pravde Nenad Vujić Narodnoj skupštini predložio 11 kandidata, koji su u skladu sa navedenim članom zakona na delu testa na kojem se ocenjuje stručna osposobljenost, znanje i veštine ostvarili najmanje 80 bodova i koji su  položili deo testa na kome se ocenjuje profesionalni integritet; da Odbor odluči da predloži Narodnoj skupštini da razmotri  Predlog kandidata za izbor članova Veća Agencije za sprečavanje korupcije i donese odluku o izboru četiri člana Veća, u skladu sa članom 22. stav 1. Zakona o sprečavanju korupcije i da za izvestioca Odbora na sednici Narodne skupštine bude određen dr Uglješa Mrdić, predsednik Odbora.

Članovi i zamenici članova Odbora su većinom glasova usvojili ovaj predlog.

Sednica je završena u 9, 35 časova.



 SEKRETAR  			                                                              PREDSEDNIK


Sanja Pecelj       			                                                dr Uglješa Mrdić





